Nafarroako Parlamentuko Mahaiak, 2016ko ekainaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Maribel García Malo andreak aurkeztutako galdera, emergentzia sozialeko 2015eko laguntzei lotutako C.3, D.1 eta E.1 azpikategorien laguntzetan sartzen diren kontzeptuei buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2016ko ekainaren 6an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) parlamentu-taldeari atxikia dagoen eta Nafarroako Gorteetako kide den Maribel García Malo andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Emergentzia sozialeko 2015eko laguntzei dagokienez:

• Gutxienez ere hiru adibide eskatzen ditugu, C3 azpikategoriako laguntzetan (Funtzionamendu pertsonal integraturako behar diren elementuak eskuratzeko laguntzak. Emandako guztizko zenbatekoa, 49.564,60 euro) sartzen diren kontzeptuenak.

• Gutxienez ere hiru adibide eskatzen ditugu, D1 azpikategoriako laguntzetan (Gizarteratzeari eta/edo laneratzeari laguntzea. Emandako guztizko zenbatekoa, 96.488,42 euro) sartzen diren kontzeptuenak.

• Gutxienez ere bost adibide eskatzen ditugu, E1 azpikategoriako laguntzetan (Bestelakoak. Emandako guztizko zenbatekoa, 191.415,38 euro) sartzen diren kontzeptuenak.

Iruñean, 2016ko maiatzaren 27an

Foru parlamentaria: Maribel García Malo

